== Karriere ==
Han blev i ung alder optaget som [[kadet]] i [[Artillerikorpset]], her [[stykjunker]], [[1786]] [[sekondløjtnant]], [[1787]] [[premierløjtnant]], [[1794]] [[Kaptajn (militær)|kaptajn]]. I [[Tyttebærkrigen|felttoget]] mod [[Sverige]] [[1788]] var han midlertidig [[kommandant]] i [[Kongsvinger Fæstning|Kongsvinger]]. [[1799]] indtrådte han i [[generalkvartermester]]staben, hvortil han nu så godt som udelukkende forblev knyttet i resten af sin tjenestetid, som aide-generalkvartermester og udnævntes [[1801]] til generalkvartermester-løjtnant, [[1807]] til [[major]]. Under troppesamlingen [[1805]] forrettede han tjeneste som [[adjudant]] hos [[Frederik 6.|kronprinsen]] og var samtidig chef for det ridende kompagni i den danske artilleribrigade. [[1808]] blev han generalkvartermester-løjtnant ([[oberstløjtnant]]) i den nye generalkvartermesterstab, [[1809]] [[oberst]], generalkvartermester for [[hæren]] samt chef for [[Guidekorpset]], medlem af Defensionskommissionen og [[Dannebrogordenen|Ridder af Dannebrog]], [[1810]] [[kammerherre]], [[1812]] [[generalmajor]] og [[Dannebrogsmand]], [[1815]] Kommandør og [[1817]] Storkors af Dannebrog. Kort før sin død blev han 1829 [[generalløjtnant]].
Personbillede_savnes Historie